เงินบาทเปิด 30.62/64 ยังทรงตัวต่อเนื่อง
เงินบาทเปิดตลาดเช้านี้อยู่ที่ระดับ 30.62/64 บาท/ดอลลาร์ ทรงตัวต่อเนื่อง ขาดปัจจัยหนุน
26 ธ.ค. 2555

เงินบาทเปิดตลาดเช้านี้อยู่ที่ระดับ 30.62/64 บาท/ดอลลาร์ ทรงตัวต่อเนื่อง ขาดปัจจัยหนุน
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.62/64 บาท/ดอลลาร์ ทรงตัวในระดับเดียวกันกับช่วงปิดตลาดเย็นวานนี้ เนื่องจากเป็นช่วงเทศกาลวันหยุดยาวและตลาดต่างประเทศปิดทำการ         "เงินบาททรงตัวนิ่งๆ ในระดับนี้ คาดจะแกว่งตัวในกรอบแคบๆ" นักบริหารเงิน กล่าว           สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 85.20/23 เยน/ดอลลาร์ ปรับตัวอ่อนค่าจากระดับ 84.79/80 เยน/ดอลลาร์ ส่วนเงินยูโรอยู่ที่ระดับ 1.3181/3184 ดอลลาร์/ยูโร ปรับตัวอ่อนค่าจากระดับ 1.3195/3197 ดอลลาร์/ยูโร          ปัจจัยที่ส่งผลให้เงินเยนอ่อนค่ามาจากกรณีว่าที่นายกรัฐมนตรีออกแรงกดดันให้ธนาคารกลางญี่ปุ่น(BOJ) ปรับเพิ่มเป้าหมายอัตราเงินเฟ้อเป็น 2%  นักบริหารเงิน ประเมินการเคลื่อนไหวของเงินบาทวันนี้ไว้ในกรอบระหว่าง 30.60-30.70 บาท/ดอลลาร์เช่นเดิม